**Norske designerspirer bærer frukter**

**I den tøffe motebransjen er det ofte mange designere om benet, og de tre norske designerspirene Heidi Folkestad, Helene Nilsen Hjelle og Maria Nguyen har derfor ikke valgt den letteste karriereveien. Takket være iherdig arbeid, og hver sin pris fra det australske vinhuset Rosemount for «Årets Nykommer» på Costume Awards, har imidlertid de unge jentene allerede fått en solid start på karrieren.**

De tre norske designerne Maria Nguyen, Helene Nilsen Hjelle og Heidi Folkestad har vunnet hver sin pris for «Årets Nykommer» fra vinhuset Rosemount på det årlige Costume Awards. Tiden etter de mottok prisene har vært forskjellig for de tre, men trolig hadde den ikke hadde vært den samme uten en slik utmerkelse foran et samlet mote-Norge. Årets vinner, Heidi Folkestad, sier det har vært en hektisk, men også veldig gøy tid.

– Det er en tøff bransje, og det er mange om benet. Samtidig er det ennå mer satsing på mote i utlandet enn det er i Norge – så man må virkelig stå på. Jeg har allerede fått solgt en kolleksjon til Modo i Ålesund, og det er jeg selvfølgelig veldig stolt over, forteller Folkestad.

Hun får støtte av fjorårets vinner, Helene Nilsen Hjelle, som forteller at hun stadig får oppmerksomhet for prisen hun vant i fjor.

– Jeg møter fortsatt folk som er interessert i å høre om hvordan jeg vant prisen, men også folk som kanskje blir mer interessert i hva jeg holder på med fordi de har hørt at jeg vant en pris. I denne bransjen er det uansett viktig å vise fram det man holder på med og prøve å gjøre navnet sitt kjent – noe en slik pris kan bidra til, sier Hjelle.

**Henter kreativt påfyll i utlandet**
Både Maria Nguyen og Helene Nilsen Hjelle har nå latt seg friste av muligheter innen design i utlandet. Ifølge hennes egen blogg har Maria nylig begynt på den anerkjente designerskolen Parsons i New York hvor hun skal studere klesdesign, mens Helene forteller at hun for tiden er på en lengre reise i Singapore, blant annet for inspirasjonens skyld.

– Vanligvis henter jeg mye inspirasjon fra naturen, hvor det er så mange fine overflater, teksturer og farger. Men jeg henter også mye inspirasjon fra ulike kulturer i verden, og nå er det Asia som gjelder. Inspirasjon kommer ofte helt tilfeldig snikende inn på meg – i det øyeblikket jeg innser at noe som er i omgivelsene rundt oss hver dag er veldig vakkert, forteller Hjelle.

Også Heidi Folkestad har vært i utlandet for inspirasjonens skyld. Om hun ikke reiste så langt fra Norge, var hun i moteriktige hender da hun tidligere i år var på eksklusivt studieopphold hos Filippa K i Stockholm.

– Jeg fikk muligheten til å se hvordan et stort firma som Filippa K jobber, noe som var svært interessant og lærerikt. Utenom det fikk jeg mange tilbakemeldinger på kjolen min og forespørsler om andre arbeider, noe som betyr utrolig mye, sier Folkestad.

**Tøffere enn man tror**Dersom man tror at den norske designerbransjen bare handler om lek og moro mener de tidligere vinnerne av Rosemounts pris at man tar grundig feil.

– Det er ikke lett å være ung designer i Norge, og det kan være vanskelig å komme seg innenfor et firma man har lyst til å jobbe for. Derfor er det viktig at man brenner for den jobben man skal gjøre, sier Hjellen.

Hun råder derfor at unge designere som vil opp og frem i bransjen til å skaffe seg relevant erfaring så raskt som mulig.

– Man må passe på å skaffe seg erfaring hos andre designere, gjerne samtidig som man studerer. Det er vanskelig å få jobb, og det kreves ofte at du har en del erfaring før du får jobb. All erfaring er derfor bra erfaring, sier Hjellen.

– Man må ha en sterk vilje og pågangsmot. For å lykkes må man stå på, jobbe hardt og smile, tilføyer Folkestad.

**Mer enn bare en pris**
Både Heidi Folkestad og Helene Nilsen Hjelle er enige i at prisen fra Rosemount er mer enn bare en bare heder og ære, og mener prisen kan inspirere unge designere til å oppnå sine drømmer.

– Prisen kan bety mye personlig, både som motivasjon og inspirasjon til å fortsette arbeidet med design. Samtidig får man vise bransjen hvem man er, og vist sin identitet i arbeidene man lager, forteller Hjellen.

– Man får vist frem eget design for mange innflytelsesrike personer, og det betyr veldig mye. Gjennom prisen vil media, kunder og eventuelle kjøpere se deg, sier Folkestad.

Selv om bransjen er tøff og utfordrende, er hun imidlertid ikke i tvil om at det er positive sider ved designkarrieren også.

– Man får skape noe helt eget, og det beste er å se idéen man har sett for seg gå nedover gaten, avslutter Folkestad.

**Meld deg på årets konkurranse! (faktaboks)**

Årets konkurranseoppgave heter ”Come Back to Earth” og går ut på at designerne skal kreere en kjole eller et annet komplett antrekk inspirert av godt håndverk og naturens sterke og livlige farger. Håndverk i verdensklasse ligger i bunn for både de beste motedesignerne i verden og godt vinmakeri.

Vi håper å se plagg av god kvalitet og med et organisk preg. Vi ønsker også som et tilleggsmoment at designerne skal inkorporere typografi i sin design. Dette er inspirert av de nye Rosemount-flaskene, der det er brukt flere fonter i rett vinkel, sier markedskoordinator for Rosemount i Norge Katrin Juvet

Skisser sendes til rosemountaward@gmail.com innen 15. november 2012.

De utvalgte finalistene får beskjed innen 1. desember og får i oppgave å lage ferdige kreasjoner for visning på Costume Awards i januar 2012.

Spørsmål knyttet til konkurransen rettes til: rosemountawards@gmail.com